kang nglancarake Pambrontakan Heiji.[1] Sawise njabat Daijō Daijin, klan Taira kang dipimpine bisa dadi kalan kang paling nguwasani Jepang.[1] Kakuwasan pamrantahan sakabehe ana ing tangane klan klan Taira sawise Kaisar Goshirakawa dinyatakake dadi tahanan omah.[1] Nalika jaman semana, anggota klan Taira banjur umuk lan ngetokake istilah,Heishi ni arazumba hito ni arazu.[1] Rasa umuk saka klan taira iki nyebabake rasa ora puas saka kalangan samurai.[1] Nalika pasukan klan Minamoto nglancarake pambrontakan kanggo ngalahake klan Taira, Kiyomori mati merga lara demam lan panas dhuwur.[1] Taira no Kiyomori lair ana ing Provinsi Ise nalika taun 1118 saka pewaris kepala klan Ise Taira kang jenenge Taira no Tadamori.[2] Ibune duwé jeneng Gion Nyogo kang makarya dadi pegawai istana, utawane adhine saka Gion Nyogo (nyogo ya iku gelar kanggo wong wadon kang makarya ana ing istana).[2] Miturut kisah Heike Monogatari, Kiyomori ya iku bayi saka kasil hubungan Kaisar Shirakawa karo Gion Nyogo kang diwenehake marang Taira no Tadamori.[2] Taun 1129, bapake Kiyomori munggah pangkat dadi pejabat dhuwur kang tingkate Jugoige.[2] Sawise bisa numpas komplotan bajak laut, bapake Kiyomori ditunjuk dadi Gyōbukyō lan jabatan iki kang mengkone diwarisake marang Kiyomori kang ditunjuk dadi panguwasa